Diari Oficial de la Generalitat Valenciana


Sumari del DOGV 162, del 17-05-1984 (1984/802899)

DECRET 40/1984, de 2 d'abril, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Indústria, Comerç i Turisme de la Generalitat Valenciana.
--------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/04/02/40/dof/vci/html**

### Dades del document

Número de DOGV
:   162

Data del DOGV
:   17-05-1984

Secció del DOGV
:   DISPOSICIONS GENERALS

Número del document
:   1984/802899


Data del document
:   02-04-1984

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

Decret 40/1984, de 2 d'abril, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Indústria, Comerç i Turisme de la Generalitat Valenciana.  
Per Decret 140/1983 de 27 d'octubre, s'aprovava l'estructura orgànica de la Conselleria d?Indústria, Comerç i Turisme, que venia a actualitzar la de 17 de juliol de 1978, d'acord amb les noves funcions encomanades i les competències transferides per l'Administració Central.  
La publicació de la Llei de Govern Valencià 5/1983, de 30 de desembre, que venia a derogar el Reglament de Règim Interior del Consell, en el marc del qual restava enquadrat el Decret 140/1983, ha aconsellat la revisió d'aquest últim amb la finalitat de la seua adeqüació a l'esmentada Llei.   
Per la qual cosa, i en compliment dels articles 35 f) i 70 de la Llei 5/1983 de la Generalitat Valenciana, de 30 de desembre, de Govern Valencià, a proposta del Conseller d?Indústria, Comerç i Turisme i amb la deliberació prèvia del Consell de la Generalitat Valenciana, en sessió celebrada el dia 2 d'abril de 1984,   
DECRETE:  
TITOL I  
Dels òrgans de la Conselleria  
Article 1.r  
La Conselleria d?Indústria, Comerç i Turisme, màxim òrgan responsable del Consell de la Generalitat Valenciana en matèria d'indústria, comerç i turisme, exerceix les competències que legalment té atribuïdes, sota la superior direcció del Conseller, estructurada en dos nivells: Directiu i Administratiu.   
Article 2.n  
1. El nivell directiu de la Conselleria queda integrat per les següents unitats:   
1.-La Secretaria General.   
2.-Les Direccions Generals.   
En cas de vacant, absència o malaltia del Conseller, serà substituït en les seues funcions executives segons l'ordre abans establert.   
2. Les Direccions Generals són les següents:   
-Direcció General d?Indústria i Energia.   
-Direcció General de Comerç i Consum.   
-Direcció General de Turisme.   
Article 3.r  
1. El nivell administratiu de la Conselleria està integrat per la resta d'unitats sota la dependència del Secretari General i dels Directors Generals, o directament depenent del Conseller de forma excepcional.   
2. El nivell administratiu s'hi organitzarà normalment en Serveis, Seccions i Negociats, però podran establir-se altres unitats intermèdies quan així es considere necessari.   
TITOL II  
De l'estructura i funcions dels serveis centrals  
CAPITOL I  
Del Conseller  
Article 4.t  
El Conseller, autoritat superior de la Conselleria, ostenta totes les competències inherents al seu càrrec i expressament gaudeix de les següents atribucions:   
1. Proposar al Consell el nomenament i cessament d'alts càrrecs del seu departament.   
2. Preparar i presentar al Govern els avantprojectes de lleis, propostes d'acords i projectes de Decret relatius a les qüestions pròpies del seu Departament, i referendar aquests últims una vegada aprovats.   
3. Formular motivadament l'avantprojecte del Pressupost de la Conselleria.   
4. Exercir la potestat reglamentària en les matèries pròpies de la seua Conselleria, en forma d'Ordres d'aquesta.   
5. Proposar al Consell per a la seua aprovació l'estructura i organització de la Conselleria.   
6. Executar els acords del Govern en el marc de les seues competències.   
7. Resoldre en via administrativa els recursos que hom interposa contra Resolucions dels organismes i autoritats de la Conselleria, tret de les excepcions que establesquen les lleis.   
8. Resoldre els conflictes d'atribucions que sorgesquen entre els distints òrgans i autoritats de la Conselleria.   
9. Exercir la direcció, iniciativa i inspecció de tots els serveis del Departament i l'alta inspecció i altres funcions que li corresponguen respecte dels organismes autònoms adscrits a aquell.   
10. Disposar de despeses pròpies dels serveis de la Conselleria, dins els límits legals i pressupostaris i els ordenaments de pagaments corresponents.   
11. Exercir les facultats ordinàries en matèria de contractació administrativa, dins els límits legals i pressupostaris.   
12. Atorgar o proposar, si convé, les recompenses que procedesquen i exercitar les potestats disciplinàries i correctives segons les disposicions vigents, i   
13. Aquelles altres facultats que li atribuiran les lleis, els reglaments, el Consell o el President de la Generalitat Valenciana.   
Article 5.é  
Presidit pel Conseller existirà un Consell de Direcció que l'assistirà en l'elaboració de la política general del Departament.   
D'aquest Consell formaran part el Secretari General i els Directors Generals, i hi farà de Secretari el Cap del Gabinet Tècnic.   
Article 6.é  
Sota la immediata dependència del Conseller hi haurà dos Gabinets: El Gabinet Tècnic i el Gabinet Informàtic.   
CAPITOL II  
De la Secretaria General  
Article 7.é  
1. A la Secretaria General corresponen amb caràcter general les distintes funcions que li atribuesca l'ordenament vigent, i en especial les següents:   
1.-Elaborar projectes o plans d'actuació i programes de nocessitats i l'avantprojecte dels Pressupostos de la Conselleria.   
2.-Prestar assistència tècnica al Conseller i Directors Generals en tot allò que li siga requerit.   
3.-Informar el personal directiu de la Conselleria de la procedència legal i viabilitat econòmica dels seus programes d'actuacions i establir els canals d'informació necessaris per a mantenir-los al corrent de totes les activitats de la Conselleria.   
4.-Informar sobre els assumptes que el Conseller haja de sotmetre al Ple del Consell o al seu President.   
5.-Proposar la reforma que tinga com a fi millorar i perfeccionar els serveis dels distints centres de la Conselleria i preparar allò relatiu a la seua organització i mètodes de treball, atenent principalment als seus costos i rendiments.   
6.-Proposar normes generals sobre adquisició de material i totes aquelles disposicions que afecten al funcionament dels serveis.   
7.-Proposar compilacions de les disposicions vigents que afecten la Conselleria; proposar les refundicions i revisions dels textos legals que es consideren adients.   
8.-Tramitar els ascensos, destinacions, excedències, jubilacions i permisos dels funcionaris públics i altre personal que preste els seus serveis en la Conselleria, d'acord amb les disposicions legals i reglamentàries aplicables.   
9.-Les distintes funcions que la Llei de Govern Valencià atorga al Subsecretari.   
2. La Secretaria General s'estructura en les següents unitats:   
-Secretaria General Administrativa.   
-Serveis Jurídics.   
Article 8.é  
1. A la Secretaria General Administrativa, amb el màxim nivell administratiu, correspondrà l'atenció dels Serveis Generals de la Conselleria i en particular el desenvolupament de les funcions de personal i les de caràcter administratiu, pressupostari i financer.   
Dependran de la Secretaria General Administrativa els Serveis següents:   
-Servei de Personal.   
-Servei de Coordinació Administrativa, Organització i Mètodes.   
-Servei d'Informació, Reclamacions i Iniciatives.   
-Servei de Programació i Gestió Econòmica.   
2. Correspondrà al Servei de Personal la programació d'efectius i elaboració de plantilles; la gestió de procediment de selecció, formació, provisió de destinacions i llocs de treball competència de la Conselleria; la tramitació i proposta de resolució dels assumptes referents a règim disciplinari del personal; anàlisi i propostes referents al sistema de retribucions; les relacions amb la Direcció General de la Funció Pública.   
3. Al Servei de Coordinació Administrativa, Organització i Mètodes, en estreta col·laboració amb el Gabinet Informàtic, correspondran l'estudi i proposta de les reformes que tinguen com a fi millorar i perfeccionar els serveis de la Conselleria , així com les relacions tendents a la millora de l'organització i dels mètodes de treball, atenent, fonamentalment, al seu cost i rendiment; els estudis i propostes sobre normalització de material i documentació; els assumptes generals, arxiu i registre general; les publicacions.   
4. Al Servei d'Informació, Reclamacions i Iniciatives correspondrà la informació administrativa i totes aquelles actuacions oportunes per a millorar les relacions de la Conselleria amb els administrats; la tramitació i proposta que en cada cas corresponga en relació amb les peticions, iniciatives, reclamacions i queixes.   
5. Al Servei de Programació i Gestió Econòmica correspondran, amb caràcter general, les funcions a què fa referència el Decret de 5 d'octubre de 1981, pel qual es creen les Oficines Pressupostàries en totes les Conselleries, i en particular l'elaboració de l'avantprojecte del pressupost del Departament; la proposta sobre ordenament dels pagaments en aplicació de les distintes partides que figuren en els pressupostos; el control pressupostari i programació d'inversions. L'estudi, preparació i proposta dels contractes en matèria d'obres, serveis i suministraments; les actuacions referents a l'adquisició o arrendament de béns immobles, mantenint la corresponent relació amb el Servei de Patrimoni de la Conselleria d'Economia i Hisenda; la formació i permanent actualització de l'Inventari; l'habilitació de personal i material.   
6. En la Secretaria General Administrativa quedarà integrada la Unitat d'Intervenció i Comptabilitat, a la qual prestarà suport administratiu, depenent funcionalment de la Intervenció General de la Generalitat Valenciana.   
Article 9.é  
1. Als Serveis Jurídics correspondran, amb caràcter general, les funcions d'estudi i coordinació, informe i assessorament jurídic al Conseller i als distints òrgans de la Conselleria.  
En particular li correspondran les següents funcions: la tramitació, i en el seu cas l'elaboració de disposicions de caràcter general i circulars que emanen de la Conselleria, així com aquelles altres que, tot i emanant d'altres Conselleries, han de ser sotmeses a consideració del Ple del Consell, l'emissió d'informes i dictàmens jurídics a sol·licitud del Conseller o d'altres òrgans de la Conselleria. Les compilacions de disposicions vigents i proposta de refundició i revisió de textos legals; el seguiment de la legislació estatal i d'altres Comunitats Autònomes, els estudis de dret comparat i jurisprudència; el fons de documentació jurídica; la tramitació dels expedients que es susciten com a conseqüència de les qüestions de competència i conflictes d'atribucions, així com tramitació dels procediments relatius a la responsabilitat patrimonial de l'Administració i nul·litats de ple dret. La tramitació i proposta de resolució dels recursos que hom interposa davant el Conseller o Organs Centrals de la Conselleria.   
2. Els Serveis Jurídics seran els següents:   
1.-Servei Jurídic Sector Indústria i Energia.   
2.-Servei Jurídic Sector Comerç i Consum.   
3.-Sector Jurídic Sector Turisme.   
4.-Servei de Recursos.   
3. Al Servei Jurídic, Sector Indústria i Energia, correspondran, en l'esmentat àmbit sectorial, les funcions d'informe i si convé l'elaboració de disposicions de caràcter general; emissió d'informes i dictàmens jurídics, compilació de disposicions vigents i proposta de modificació i revisió de textos legals; seguiment de la legislació estatal i d'altres Comunitats Autònomes; estudis de dret comparat i jurisprudència, i en general la coordinació i assessorament jurídic dels distints centres de la Conselleria en el sector de la Indústria i Energia.   
4. Al Servei Jurídic i Sector Comerç i Consum, correspondran, en l'esmentat àmbit sectorial, les funcions d'informe i si escau l?elaboració de disposicions de caràcter general; emissió d'informes i dictàmens jurídics; compilació de disposicions vigents i proposta de modificació i revisió de textos legals; seguiment de la legislació estatal i d'altres Comunitats Autònomes; estudis de dret comparat i jurisprudència; i en general la coordinació i assessorament jurídic dels distints centres de la Conselleria en el sector de Comerç i Consum.   
5. Al Servei Jurídic i Sector Turisme, correspondrà, en l'esmentat àmbit sectorial, les funcions d'informe i si convé l'elaboració de disposicions de caràcter general; emissió d'informes i dictàmens jurídics; compilació de disposicions vigents i proposta de modificació i revisió de textos legals; seguiment de la legislació estatal i d'altres Comunitats Autònomes; estudis de dret comparat i jurisprudència; i en general la coordinació i assessorament jurídic dels distints centres de la Conselleria en el Sector Turisme.   
6. Al Servei de Recursos li correspondrà la tramitació i proposta de resolució dels recursos que hom interpose davant el Conseller o Organs Centrals de la Conselleria.   
7. El cap dels Serveis Jurídics podrà propasar al Secretari General l'elevació al Conseller del nomenament de Directors de Programa i Assessors amb nivell orgànic de Servei, o si convé de nivell inferior, d'acord amb allò previst en la corresponent plantilla orgànica.   
Article 10  
Sota la dependència del Secretari General i amb nivell orgànic de Servei, es crea la Inspecció General de Serveis a la que correspon la coordinació i inspecció de l'acció de les distintes dependències de la Conselleria en l'aspecte funcional, orgànic i administratiu, adoptant o proposant, si convé, les mesures que estime convenients per a conseguir la màxima eficàcia d'aquells.   
CAPITOL III  
De les Direccions Generals  
Article 11  
Als Directors Generals els corresponen, amb caràcter general, les distintes funcions que els atribuesca l'ordenament vigent, i en especial les següents:   
1. Disposar allò concernent al Règim intern dels serveis de la seua Direcció i resoldre els respectius expedients, quan no siga facultat privativa del Conseller.   
2. Dirigir i gestionar els serveis i resoldre els assumptes que li asigna aquest Reglament o que el Conseller encomane a la seua incumbència.   
3. Vigilar, fiscalitzar i supervisar el funcionament de totes les dependències al seu càrrec.   
4. Proposar al Conseller la resolució que estime pertinent en assumptes que siguen de la seua competència i la tramitació dels quals corresponga a la Direcció General.   
5. Establir el règim intern de les oficines depenents d'ells mateixos, i   
6. Elevar anualment al Conseller un informe sobre el funcionament, cost i rendiment dels serveis al seu càrrec, proposant les modificacions que assignen les Lleis, Reglaments o el Conseller.   
Secció 1.ª  
De la Direcció General d?Indústria i Energia  
Article 12  
1. A la Direcció General d'Indústria i Energia correspondrà el desplegament i execució de la política de la Conselleria pel que fa a la indústria, energia, mineria i tecnologia.   
2. La Direcció General d?Indústria i Energia s'estructura en dues àrees:   
-Política Industrial i Tecnològica.   
-Indústria.   
Article 13  
1. En l'àrea de Política Industrial i Tecnològica s'enquadra el desplegament de les funcions relacionades amb els instruments de promoció industrial, realització d'estudis sobre la situació conjuntural i estructural de la indústria, promoció de la tecnologia i disseny, així com la normalització i qualitat dels productes industrials.   
S'estructura en els Serveis següents:   
-Servei de Promoció Industrial.   
-Servei de Política Tecnològica.  
2. Correspon al Servei de Promoció Industrial l'elaboració d'estudis i propostes d'actuacions de la Conselleria en ordre a la promoció i desenvolupament del sector industrial, tant des del punt de vista sectorial com territorial, amb especial èmfasi en la petita i mitjana indústria.   
3. Corresponen al Servei de Política Tecnològica les funcions de promoció de la Tecnologia Industrial, informe sobre els contractes de tecnologia estrangera, promoció del disseny dels productes industrials valencians i elaboració d'estudis i propostes en les matèries de normalització, homologació i qualitat industrials.   
Article 14  
1. En l'àrea d?Indústria s'enquadren les funcions relacionades amb el registre d'establiments industrials, protecció del medi ambient industrial, proposta i control d'aplicació de les normes en matèria de seguretat industrial, producció, distribució i consum d'energia, investigació i aprofitament de jaciments miners, especialment les aigües subterrànies, i la coordinació dels Serveis Territorials d?Indústria i Energia.   
S'estructura en els Serveis següents:   
-Servei d?Indústria i Seguretat.   
-Servei d'Energia.   
-Servei de Mines.   
2. Correspon al Servei d'Indústria i Seguretat la centralització de les dades del cens d'establiments industrials i de la proposta de les accions necessàries per a la seua permanent actualització, l'estudi i proposta de mesures relatives a la prevenció i correcció de la contaminació produïda per establiments o productes industrials, el control de l'aplicació dels reglaments de seguretat industrial així com les propostes de noves normes o complement de les existents en aquesta matèria.   
3. Correspon al Servei d'Energia l'anàlisi i programació energètica en l'àmbit de la Comunitat Valenciana; les funcions relacionades amb la producció , distribució i consum d'energia en les seues distintes formes, incloses les no convencionals, i el control dels serveis públics de subministrament d'electricitat, gas i aigua.   
4. Correspon al Servei de Mines tot allò que fa referència a la investigació i aprofitament dels jaciments minerals, especialment els hidrològics, la proposta de mesures de foment de la mineria i el control de l'aplicació dels reglaments de seguretat minera.   
Article 15  
Al front dels Serveis que integren cadascuna de les àrees podrà ser nomenat un responsable, en dependència directa del Director General, qui coordinarà i donarà les directrius a seguir aquell. A ell mateix correspondrà un nivell superior al dels serveis que la integren.   
Article 16  
De la Direcció General d?Indústria i Energia dependrà l?Institut per a la Promoció d'Energies Alternatives i Estalvi Energètic.   
Seran funcions de l'Institut les establertes pel Decret de 20 de desembre de 1982.   
Secció 2.ª  
De la Direcció General de Comerç i Consum  
Article 17  
1. A la Direcció General de Comerç i Consum correspon el desplegament i execució de la política de la Conselleria en els sectors de Comerç, Consum i Defensa del Consumidor.   
2. La Direcció General de Comerç i Consum s'estructura en dues àrees:   
-Comerç.   
-Mercat i Consum.   
Article 18  
1. En l'àrea de Comerç s'enquadren les funcions de coordinació i elaboració de les mesures orientades tant a adequar el marc del sector comercial als requeriments i experiències que imposa el desenvolupament general de l'economia, com en ordre a la promoció comercial, ordenació i desenvolupament del sector de la distribució des del punt de vista sectorial i territorial a l'interior i a l'exterior.   
S'estructura en els Serveis següents:   
-Servei de Promoció Comercial.   
-Servei d'Ordenació del Comerç.   
2. Al Servei de Promoció Comercial correspondrà en general l'adopció i coordinació de mitjans encaminats al foment i desenvolupament del comerç, i en particular, la concertació, tutela, promoció i impulsió de l'activitat de les Cambres de Comerç, Indústria i Navegació i altres organismes i institucions comercials, així com l'organització i coordinació de la presència institucional en tota classe de certàmens i missions comercials i el desenvolupament de totes aquelles activitats que li encomanarà la Direcció General de Comerç i Consum en matèria de promoció comercial.   
3. Al Servei d'Ordenació del Comerç correspondran, en general, les funcions de preparació de propostes de mesures per a la reforma, modernització i millora de les estructures comercials i dels processos de distribució comercial i de l'ordenació global i sectorial del comerç. En particular, tindrà al seu càrrec la preparació, coordinació i desplegament dels programes de formació i assistència tècnica als subjectes de l'activitat comercial; la promoció i realització d'estudis sobre les estructures comercials i canals i processos de comercialització, tant sectorialment com territorial; l'estudi i desenvolupament de programes d'ajut al finançament de projectes destinats a la modernització del comerç independent i associat i a la creació i millora d'equipaments comercials de tipus col·lectiu; l'assistència en matèria d'establiment i utilització dels espais comercials la competència de les quals correspon a les corporacions locals; el règim de preus i horaris comercials, realitzant el seguiment i informació als protagonistes del sector, inclosa l'administració local, dels preus de mercat de béns peribles i elaborant les propostes de béns i serveis subjectes a intervenció de preus. En general, el desenvolupament i estudi dels diferents programes i actuacions de la Direcció General en matèria d'Ordenació del Comerç.   
Article 19  
1. En l'àrea de Mercat i Consum s'enquadren les funcions d'elaboració de propostes i anàlisis de la informació obtinguda sobre els factors que intervenen en el procés de distribució comercial de tota classe de béns i serveis, fins llur venda al consumidor final, per a l'adopció de mesures tendents a conseguir la Defensa dels Consumidors i Usuaris mitjançant procediments eficaços, comptant, si de cas, amb el desplegament de les bases adequades per a afavorir el major desenvolupament del moviment associatiu en aquest camp.   
S'estructura en els Serveis següents:   
-Servei de Mercat.   
-Servei de Consum.   
2. Al Servei de Mercat correspondrà, entre altres, i en general, la planificació i desenvolupament de les actuacions relatives al control dels procesos de distribució comercial i la defensa del Consumidor i Usuari, i en particular la planificació i coordinació de les actuacions de les distintes unitats de les administracions públiques, així com de qualsevol organisme públic o privat en matèria d'investigació, inspecció, vigilància i control de la distribució comercial i dels serveis. Li correspon igual ment el coneixement i valoració de les reclamacions efectuades tant per consumidors i usuaris, com per comerciants.   
3. Al Servei de Consum correspondrà la programació i realització d'activitats destinades a millorar la formació i informació del consumidor a l'objecte de proporcionar un adequat coneixement del mercat, mitjançant l'organització de cursos, conferències, publicacions i quantes accions estiguen encaminades a aquesta finalitat; promoure i dur a terme assaigs comparatius, exàmens de laboratori i altres procediments que calguen per al millor coneixement dels productes; sol·licitar i rebre assistència sobre assumptes de política de consum; cooperació i relació amb les distintes unitats administratives i organismes i corporacions públiques i privades relacionades amb la matèria; i en general el desplegament de les distintes funcions i activitats en el camp del consum.   
Article 20  
Al front dels Serveis que integren cadascuna de les àrees podrà nomenar-se un responsable, amb dependència directa del Director General, el qual coordinarà i donarà les directrius a seguir per aquell. Li correspondrà un nivell superior al dels Serveis que la integren.   
Article 21  
Sota la dependència directa del Director General de Comerç i Consum s'enquadra el Gabinet Tècnic de Preus, al qual correspondran en general les funcions de preparació de propostes de mesures encaminades a l'execució de la política de preus de la Generalitat Valenciana, coordinant les actuacions de les Corporacions Locals en matèria de preus objecte de la seua competència; particularment tindrà al seu càrrec la tramitació, informació i elaboració de propostes dels expedients en matèria de preus que hagen de sotmetre's a resolució del Conseller i a la Comissió de Preus de la Generalitat Valenciana.   
Secció 3.ª  
De la Direcció General de Turisme  
Article 22  
1. A la Direcció General de Turisme correspon el desenvolupament i execució de la política de la Conselleria en el sector del Turisme.   
2. La Direcció General de Turisme està integrada pels Serveis següents:   
-Servei de Programació i Coordinació.   
-Servei d'Empreses i Activitats Turístiques.   
-Servei de Promoció i Ordenació del Turisme.   
3. Al Servei de Programació i Coordinació correspondrà la coordinació dels distints serveis centrals i territorials dependents de la Direcció, elaboració d'estudis i plans d'actuació, assistència tècnica i administrativa al Director General, tramitació d'expedients sancionadors, i en general, les matèries que al seu efecte li encomane aquest.   
4. Al Servei d'Empreses i Activitats Turístiques correspondrà la vigilància i aplicació de les normes sobre obertura, classificació i règim dels establiments de les empreses turístiques; tramitació de peticions per a concessions de crèdits, professionals i ensenyament turístic; registre d'empreses i activitats turístiques i dels directors d'aquestes.   
5. Al Servei de Promoció i Ordenació del Turisme correspondrà la informació, documentació i arxiu del material turístic, així com la realització d'estudis i investigacions sobre demanda i oferta turística; la realització d'estudis i informes sobre planejament territorial i l'elaboració de propostes de resolució; la selecció i proposta de qualificació de territoris de preferent ús turístic; l'elaboració d'estudis, plans i informes sobre aquests i la tramitació de les corresponents declaracions; l'aplicació de tècniques per tal d'incrementar el turisme valencià i la connexió per a tal fi amb organitzacions sense ànim de lucre que busquen el mateix fi; el coneixement i estímul a l'actuació d'Operadors Turístics.   
6. Al front dels Serveis que integren l'àrea podrà nomenar-se un responsable, amb dependència directa del Director General, el qual coordinarà i donarà les directrius a seguir en l'àrea. Li correspondrà un nivell superior al dels Serveis que la integren.   
CAPITOL IV  
Dels Gabinets Tècnic i Informàtic  
Article 23  
1. Al Gabinet Tècnic correspondrà l'elaboració de tots aquells estudis i informes econòmics o tècnics que es consideren procedents en ordre al funcionament de la Conselleria, bé a petició dels distints òrgans, bé per iniciativa pròpia; així mateix la recopilació, classificació manteniment i aplicació de la informació, documentació i bibliografia oportuna, tant siga pel compliment de les tasques abans esmentades com per a llur difusió.   
2. Del Gabinet Tècnic dependran els següents Serveis:  
-Servei de Conjuntara i Anàlisi.  
-Servei d'Estudis Macroeconòmics i Sectorials.  
-Servei d'Estadística i Documentació.   
3. Al Servei de Conjuntara i Anàlisi correspondrà l'elaboració, tractament i interpretació de dades estadístiques i estudis a curí termini, i en l'àmbit de la difusió, la confecció de les publicacions oportunes.   
4. Al Servei d'Estudis Macroeconòmics i Sectorials correspondrà la confecció d'estudis a mitjà i llarg termini, tant des d'una perspectiva territorial, com des d'una perspectiva sectorial. Participació en la Comissió de Seguiment de les negociacions amb la CEE i seguiment dels plans de reconversió.   
5. Al Servei d'Estadística i Documentació, correspondrà: el manteniment de biblioteca; la recopilació, ampliació i manteniment de les fonts estadístiques. En col·laboració amb el Gabinet Informàtic, procedirà tant a la informatització dels fons bibliogràfics com de les fonts estadístiques.   
Article 24  
1. Al Gabinet Informàtic correspondrà el procés i magatzematge de les dades i documents que, generats per les distintes necessitats de tots els serveis d'aquesta Conselleria, calga, així com subministrar els recursos necessaris per a la recuperació d'aquests de forma ràpida, automàtica i actualitzada.   
2. Del Gabinet Informàtic dependran els següents Serveis:   
-Servei de Teleinformació i Gestió.   
-Servei de Formació.   
-Servei de Programació i Desenvolupament d'Aplicacions.   
3. Al Servei de Teleinformació i Gestió correspondrà el manteniment al dia de totes les fonts de documentació referents a productes existents i novetats informàtiques; manteniment actualitzat de tots els productes estàndard d'aplicacions; el seguiment del desenvolupament de comunicació i les innovacions; el manteniment de totes les dades estadístiques que els diversos òrgans de la Conselleria puguen recaptar i disposar.   
4. Al Servei de Formació correspondrà subministrar la formació necessària a tot el personal dels distints serveis que hagen de desenvolupar l'operació de les terminals; promocionar la formació en les tècniques de programació d'aquell personal que evidencie aptituds i ho sol·licite, diversificant així el nombre de llenguatges que les distintes tasques requereixen i preveure la documentació i bibliografia necessària per a tal fi.   
5. Al Servei de Programació i Desenvolupament d'Aplicacions correspondrà el foment i manteniment de totes aquelles aplicacions que permeten distribuir elservei que aquest Gabinet té encomanat a la resta dels Departaments i Sectors de la Conselleria.   
6. El Gabinet Informàtic estarà estretament relacionat amb el Gabinet Tècnic mitjançant els Serveis d'Estadística i Documentació, i serà missió del titular del Gabinet Informàtic la coordinació i planificació dels recursos informàtics i dels esforços que per a distribuirlos siguen necessaris.   
TITOL III  
Del Serveis Territorials  
Article 25  
1. Territorialment, la Conselleria d?Indústria, Comerç i Turisme s'organitza en serveis centrals i serveis territorials.   
2. Els Serveis centrals tenen competència sobre tot el territori de la Comunitat Valenciana.   
3. Els Serveis Territorials en llurs diferents àmbits expressió organitzativa del principi de desconcentració que ha de regir l'activitat administrativa, depenen orgànicament del Director General corresponent, sense perjudici de la superior direcció del Conseller, i funcionalment del Director General o responsable d'àrea si convé, i del Secretari General.   
Article 26  
1. Els Serveis territorials d'àmbit provincial exerciten les competències que reglamentariament els siguen atribuïdes, o encomanades pels Centres Directius de la Conselleria.   
2. Per a l'adequat exercici de les esmentades competències, s'estructuren en tres serveis, les jefaturas dels quals es proveïran per Ordre del Conseller:   
-Serveis Territorials d'Indústria i Energia.   
-Serveis Territorials de Comerç i Consum.   
-Serveis Territorials de Turisme.   
3. La coordinació dels distints Serveis Territorials, i la representació de la Conselleria, podrà ser encomanada a un dels caps dels esmentats Serveis o a persona distinta que a l'efecte siga designada pel Conseller.   
Article 27  
1. Els Serveis Territorials d?Indústria i Energia en València i Alacant els integren les següents unitats:   
-Servei d?Indústria.   
-Servei d'Energia.   
-Servei de Seguretat.   
-Servei de Mines.   
-Servei Jurídic i Administratiu.   
2. Els Serveis Territorials a Castelló els integren les següents unitats:   
-Servei d?Indústria i Energia.   
-Servei d'Energia i Mines.   
Article 28  
Els Serveis Territorials de Comerç i Consum a València, Alacant i Castelló els integren les següents unitats:   
-Servei de Comerç.   
-Servei de Mercat i Consum.   
DISPOSICIONS DEROGATORIES  
Primera  
Queda expressament derogat el Decret 140/1983, de 27 d'octubre, del Consell de la Generalitat Valenciana, pel qual s'estableix l?estructura orgànica de la Conselleria d?Indústria, Comerç i Turisme.   
Segona  
Queden derogades quantes altres normes d'igual o inferior rang s'oposen a allò establert pel present Decret.   
DISPOSICIONS TRANSITORIES  
Primera  
Fins que no siga aprovada amb caràcter definitiu la plantilla orgànica de la Conselleria, s'estarà a les prescripcions de la plantilla orgànica existent amb caràcter provisional.   
Segona  
Amb caràcter provisional i fins que no es produesca el nomenament o assignació de personal als distints càrrecs de Cap, es podrà acordar l'acumulació de funcions segons les necessitats del servei i sense detriment d'aquest.   
DISPOSICIONS FINALS  
Primera  
La determinació de nivells de les distintes unitats i llocs de treball es realitzarà de conformitat amb les normes generals en matèria de personal.   
Segona  
El Conseller d?Indústria, Comerç i Turisme dictarà les disposicions necessàries per al desplegament del que estableix el present Decret, amb l'informe previ de la Conselleria de la Presidència i de la Conselleria d'Economia i Hisenda.   
Tercera  
El present Decret entrarà en vigor el dia de la seua publicació al Diari Oficial de la Generalitat Valenciana.   
València, 2 d'abril de 1984.   
El President de la Generalitat,  
JOAN LERMA I BLASCO  
El Conseller d?Indústria, Comerç i Turisme,  
SEGUNDO BRU I PARRA


Còpia Permalink ELI